



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

   DE DISCIPLINĂ ŞI IMUNITĂŢI
	
	                                  Bucureşti, 31.03.2015
                                  Nr. Pl - x 263


A V I Z

asupra propunerii legislative de completare şi modificare a alineatului 5 al articolului 56 din Legea nr.283/2010, privind sistemul unitar de pensii publice, 
cu modificările şi completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă de completare şi modificare a alineatului 5 al articolului 56 din Legea nr.283/2010, privind sistemul unitar de pensii publice, cu modificările şi completările ulterioare, trimisă cu adresa nr. Pl-x 263 din         16 martie 2015, înregistrată sub nr.4c-11/423 din 17 martie 2015.
Senatul, în calitate de primă Cameră sesizată, a respins propunerea legislativă în şedinţa din 11 martie 2015.

Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut propunerea legislativă menţionată mai sus, în şedinţa din 31 martie 2015.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 1226 din 29 octombrie 2014 şi avizul Consiliului Economic si Social transmis cu adresa nr. 2252 din 23 octombrie 2014, în care se precizează că punctele de vedere ale reprezentanţilor părţii sindicale sunt de avizare favorabilă, iar punctele de vedere ale reprezentanţilor părţii guvernamentale şi reprezentanţilor părţii patronale sunt  de avizare nefavorabilă.
În urma dezbaterilor s-a hotărât, cu unanimitate de voturi, avizarea negativă a propunerii legislative.

Iniţiativa legislativă  face parte din categoria legilor organice.

